
RAPORT DE SPECIALITATE
privind declanşarea procedurii de selecţie pentru ocuparea unui post vacant din cadrul Consiliului de Administraţie la Societatea Drumuri Municipale Timişoara S.A.

	Având în vedere Expunerea de motive nr. SC2018-………..…………… privind oportunitatea proiectului de hotărâre, a Primarului Municipiului Timişoara - domnul Nicolae Robu;
Având în vedere Hotărârea Consiliului Local al Municipiului Timişoara nr. 99/20.09.2016 privind  guvernanţa corporativă a societãţilor comerciale la care Consiliul Local al municipiului Timişoara este acţionar unic, majoritar sau la care deţine controlul;
Având în vedere Hotărârea Consiliului Local al Municipiului Timişoara nr. 210/30.05.2017 privind aprobarea Scrisorii de Aşteptări pentru S.C. DRUMURI MUNICIPALE TIMIŞOARA S.A.;
Având în vedere Hotărârea Consiliului Local al Municipiului Timişoara nr. 308/ 28.07.2017 privind constituirea Comisiei de selecţie în vederea evaluării/selecţiei membrilor consiliilor de administraţie ale întreprinderilor publice la care Consiliul Local al Municipiului Timişoara are calitatea de autoritate publică tutelară;
Având în vedere Hotărârea Consiliului Local al Municipiului Timişoara nr. 332/15.09.2017 privind aprobarea Planurilor de selecţie - componente integrale şi  a Profilelor personalizate ale consiliilor de administraţie pentru S.C. Drumuri Municipale Timişoara S.A. şi  S.C. Compania Locală de Termoficare Colterm S.A.;
Având în vedere Hotărârea Adunării Generale a Acţionarilor la Drumuri Municipale Timişoara S.A nr. 11/21.12.2017 şi Hotărârea Adunării Generale a Acţionarilor nr. 8/25.06.2018;
Facem următoarele precizări:
În contextul actual, Consiliul de Administraţie al societăţii Drumuri Municipale Timişoara S.A. este format din 8 membri definitivi şi un membru provizoriu.
Pentru ocuparea postului vacant este necesară reluarea procedurii de selecţie în conformitate cu prevederile OUG nr. 109/2011 privind guvernanţa corporativă a întreprinderilor publice.
Declanşarea procedurii de selecţie a membrilor consiliului de administraţie se realizează conform prevederilor art. 3 din Anexa nr. 1 a Hotărârii de Guvern nr. 722/2016 pentru aprobarea Normelor metodologice de aplicare a unor prevederi din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice: “În cazul societăţilor la care statul sau o unitate administrativ-teritorială este acţionar unic, la data la care autoritatea publică tutelară emite actul administrativ în acest sens.”


Potrivit dispoziţiilor prevăzute în art. 1  la Anexa 1c din Hotărârea de Guvern nr. 722 din 2016, Scrisoarea de aşteptări face parte din setul de documente obligatorii cu care începe procesul de selecţie a membrilor consiliului de administraţie.
În conformitate cu dispoziţiile art. 29 alin. (3) din O.U.G. nr. 109/2011 privind guvernanţa corporativă a întreprinderilor publice, în cazul în care autoritatea publică tutelară, în numele acţionarului-stat sau unitate administrativ-teritorială propune candidaţi pentru funcţiile de membri ai consiliului de administraţie, aceste propuneri sunt făcute în baza unei selecţii prealabile efectuate de o comisie formată din specialişti în recrutarea resurselor umane.
Având în vedere dispoziţiile art. 29 alin. (5) din O.U.G. nr. 109/2011 “Este obligatorie efectuarea selecţiei candidaţilor de către un expert independent, persoană fizică sau juridică specializată în recrutarea resurselor umane, în cazul întreprinderilor publice care îndeplinesc următoarele condiţii cumulative:
a) au înregistrat o cifră de afaceri în ultimul exerciţiu financiar superioară echivalentului în lei a sumei de 7.300.000 euro;
b) au cel puţin 50 de angajaţi.”
În conformitate cu prevederile art. 64 ind. 4 din OUG nr. 109/2011, în caz de vacanţă a unuia sau mai multor posturi de administratori, procedura de selecţie se declanşează, prin grija autorităţii publice tutelare, în termen de 45 de zile de la vacantare.
Având în vedere cele prezentate mai sus, propunem:
Autoritatea publică tutelară aprobă declanşarea procedurii de selecţie pentru ocuparea unui post vacant din cadrul Consiliului de Administraţie al S.C. Drumuri Municipale Timişoara S.A.
Autoritatea publică tutelară - Consiliul Local al Municipiului Timişoara - va propune candidaţi pentru funcţia vacant de membru în Consiliul de Administraţie la Drumuri Municipale Timişoara S.A., propuneri făcute în baza unei selecţii efectuate de un expert independent specializat în recrutarea  resurselor umane, care a fost contractat în acest sens (conform Referatului de necesitate nr. SC2018-4952/02.03.2018) şi de către Comisia constituită prin HCL nr. 308/2017.
Procedura de selecţie se va desfăşura în conformitate cu Calendarul anexat.
Scrisoarea de Aşteptări pentru candidaţii la funcţia de membru în Consiliul de Administraţie la S.C. Drumuri Municipale Timişoara S.A. este cea aprobată prin Hotărârea Consiliului Local al Municipiului Timişoara nr. 210/30.05.2017.
Anunţul privind selecţia membrilor în consiliul de administraţie se publică prin grija Primarului Municipiului Timişoara, respectând prevederile legale.
Sursa de finanţare este asigurată din bugetul local pe anul 2018 la Capitolul 51.02. "Autorităţi executive".
Având în vedere prevederile legale expuse în prezentul raport, apreciem că Proiectul de hotărâre privind declanşarea procedurii de selecţie pentru ocuparea unui post vacant din cadrul Consiliului de Administraţie al S.C. Drumuri Municipale Timişoara S.A., îndeplineşte condiţiile pentru a fi supus dezbaterii şi aprobării plenului Consiliului Local al Municipiului Timişoara.


Consilier,
Lazăr Violeta

